CELEX: 32021R0413
Language: et
Date: 2021-03-08 00:00:00
Title: Komisjoni rakendusmäärus (EL) 2021/413, 8. märts 2021, millega pikendatakse madala riskiastmega toimeaine verejahu heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

9.3.2021   
               
               
                  ET
               
               
                  Euroopa Liidu Teataja
               
               
                  L 81/32
               
            
         KOMISJONI RAKENDUSMÄÄRUS (EL) 2021/413,
         8. märts 2021,
         millega pikendatakse madala riskiastmega toimeaine verejahu heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1 koostoimes artikli 22 lõikega 1,
         ning arvestades järgmist:
         
                     (1)
                  
                  
                     Komisjoni direktiiviga 2008/127/EÜ (2) lisati toimeaine verejahu nõukogu direktiivi 91/414/EMÜ (3) I lisasse.
                  
               
                     (2)
                  
                  
                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.
                  
               
                     (3)
                  
                  
                     Toimeaine verejahu heakskiit, nagu on sätestatud rakendusmääruse (EL) nr 540/2011 lisa A osas, aegub 31. augustil 2021.
                  
               
                     (4)
                  
                  
                     Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemiku jooksul esitatud taotlus toimeaine verejahu heakskiidu pikendamiseks.
                  
               
                     (5)
                  
                  
                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.
                  
               
                     (6)
                  
                  
                     Referentliikmesriik koostas kaasreferentliikmesriigiga konsulteerides pikendamise hindamisaruande kavandi ning esitas selle 18. veebruaril 2019 Euroopa Toiduohutusametile (edaspidi „toiduohutusamet“) ja komisjonile.
                  
               
                     (7)
                  
                  
                     Toiduohutusamet edastas pikendamise hindamisaruande kavandi taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava koondtoimiku ka üldsusele kättesaadavaks.
                  
               
                     (8)
                  
                  
                     31. jaanuaril 2020 esitas toiduohutusamet komisjonile oma järelduse (6) selle kohta, kas verejahu võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas esialgse pikendamisaruande ja määruse eelnõu verejahu kohta alalisele taime-, looma-, toidu- ja söödakomiteele 16. juulil 2020.
                  
               
                     (9)
                  
                  
                     Komisjon palus taotlejal esitada oma märkused toiduohutusameti järelduste kohta ning kooskõlas rakendusmääruse (EL) nr 844/2012 artikli 14 lõike 1 kolmanda lõiguga pikendamisaruande kohta. Taotleja esitas oma märkused ja need on põhjalikult läbi vaadatud.
                  
               
                     (10)
                  
                  
                     Vähemalt ühe toimeainet verejahu sisaldava taimekaitsevahendi puhul on ühe või mitme esitatud kasutusalaga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane verejahu heakskiitu pikendada.
                  
               
                     (11)
                  
                  
                     Verejahu heakskiidu pikendamise riskihindamine põhineb esitatud kasutusalade piiratud hulgal, mis siiski ei piira kasutusalasid, mida verejahu sisaldavate taimekaitsevahendite puhul võidakse lubada.
                  
               
                     (12)
                  
                  
                     Pärast referentliikmesriigi ja toiduohutusameti hinnangut ning kavandatud kasutust arvesse võttes ei tuvastatud ühtegi määrava tähtsusega probleemset valdkonda.
                  
               
                     (13)
                  
                  
                     Seoses määruse (EÜ) nr 1107/2009 II lisa punktides 3.6.5 ja 3.8.2 sätestatud kriteeriumidega endokriinseid häireid põhjustavate omaduste kindlakstegemiseks osutab toiduohutusameti järeldus, et on väga ebatõenäoline, et verejahu on endokriinseid häireid põhjustav kemikaal. Seetõttu järeldab komisjon, et verejahu ei tule pidada endokriinseid häireid põhjustavate omadustega aineks.
                  
               
                     (14)
                  
                  
                     Lisaks leiab komisjon, et verejahu on madala riskiastmega toimeaine vastavalt määruse (EÜ) nr 1107/2009 artiklile 22, kuna verejahu ei ole probleemne aine ja vastab määruse (EÜ) nr 1107/2009 II lisa punktis 5 sätestatud tingimustele. Lisaks on veri looma kehakomponent ja tavaliselt esineb seda inimtoidus.
                  
               
                     (15)
                  
                  
                     Vastavalt määruse (EÜ) nr 1107/2009 artikli 20 lõikele 3 koostoimes kõnealuse määruse artikli 13 lõikega 4 tuleks komisjoni rakendusmäärust (EL) nr 540/2011 seepärast vastavalt muuta.
                  
               
                     (16)
                  
                  
                     Komisjoni rakendusmäärusega (EL) 1160/2020 (7) pikendati verejahu heakskiidu kehtivusaega 31. augustini 2021, et kõnealuse aine heakskiidu pikendamise saaks lõpule viia enne selle aegumist. Võttes arvesse, et heakskiidu pikendamise otsus võeti vastu enne heakskiidu pikendatud kehtivusaja lõppkuupäeva, tuleks käesolevat määrust kohaldada alates sellest varasemast kuupäevast.
                  
               
                     (17)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Toimeaine heakskiidu pikendamine
            I lisas kirjeldatud toimeaine verejahu heakskiitu pikendatakse vastavalt kõnealuses lisas sätestatud tingimustele.
         
         
            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.
         
         
            Artikkel 3
            Jõustumine ja kohaldamise kuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. aprillist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. märts 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 309, 24.11.2009, lk 1.
         
            (2)  Komisjoni 18. detsembri 2008. aasta direktiiv 2008/127/EÜ, millega muudetakse nõukogu direktiivi 91/414/EMÜ mitme toimeaine lisamisega (ELT L 344, 20.12.2008, lk 89).
         
            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
         
            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
         
            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
         
            (6)  EFSA Journal 18(2):6006, doi: 10.2903/j.efsa.2020.6006. Kättesaadav internetis: https://www.efsa.europa.eu/fr/efsajournal/pub/6006.
         
            (7)  Komisjoni 5. augusti 2020. aasta rakendusmäärus (EL) 2020/1160, millega muudetakse rakendusmäärust (EL) nr 540/2011 seoses toimeainete alumiiniumammooniumsulfaadi, alumiiniumsilikaadi, verejahu, kaltsiumkarbonaadi, süsinikdioksiidi, teepuuekstrakti, rasva destilleerimisjääkide, rasvhapete C7 kuni C20, küüslauguekstrakti, giberelliinhappe, giberelliinide, hüdrolüüsitud valkude, raudsulfaadi, kiiselguuri (kobediatomiit), taimeõlide/rapsiseemneõli, kaaliumvesinikkarbonaadi, kvartsliiva, kalaõli, lõhna abil toimivate taimse või loomse päritoluga repellentide/lambarasva, liblikaliste hargnemata ahelaga feromoonide, tebukonasooli ja uurea heakskiidu kehtivusaja pikendamisega (ELT L 257, 6.8.2020, lk 29).
      
      
         
            I LISA
            
                        
                           Üldnimetus, tunnuskoodid
                        
                     
                     
                        
                           IUPACi nimetus
                        
                     
                     
                        
                           Puhtus
                            (1)
                        
                     
                     
                        
                           Heakskiitmine
                        
                     
                     
                        
                           Heakskiitmise aegumine
                        
                     
                     
                        
                           Erisätted
                        
                     
                  
                        Verejahu
                        90989-74–5
                        909
                     
                     
                        Ei kohaldata
                     
                     
                        100 % verejahu hemoglobiinisisaldus: vähemalt 80 %
                     
                     
                        
                           1. aprill 2021
                        
                     
                     
                        
                           31. märts 2036
                        
                     
                     
                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse verejahu heakskiidu pikendamise aruande järeldusi, eelkõige selle I ja II liidet.
                        Liikmesriigid pööravad erilist tähelepanu:
                        
                                    —
                                 
                                 
                                    kalade ja veeselgrootute kaitsele, kui kasutatakse vähem suunatud pihustusmeetodeid, ja
                                 
                              
                                    —
                                 
                                 
                                    vajadusele verejahu sisaldavaid taimekaitsevahendeid enne kasutamist veega segada.
                                 
                              
                  
               (1)  Täiendavad andmed toimeaine identifitseerimiseks ja toimeaine omadused on esitatud pikendamisaruandes.
         
      
      
         
            II LISA
            Komisjoni rakendusmääruse (EL) nr 540/2011 lisa muudetakse järgmiselt:
            
                        1)
                     
                     
                        A osast jäetakse välja kanne 222 verejahu kohta;
                     
                  
                        2)
                     
                     
                        D osas lisatakse järgmine kanne:
                        
                                    
                                       Number
                                    
                                 
                                 
                                    
                                       Üldnimetus, tunnuskoodid
                                    
                                 
                                 
                                    
                                       IUPACi nimetus
                                    
                                 
                                 
                                    
                                       Puhtus
                                        (*)
                                    
                                 
                                 
                                    
                                       Heakskiitmine
                                    
                                 
                                 
                                    
                                       Heakskiitmise aegumine
                                    
                                 
                                 
                                    
                                       Erisätted
                                    
                                 
                              
                                    
                                       „26
                                 
                                 
                                    Verejahu
                                    90989-74–5
                                    909
                                 
                                 
                                    Ei kohaldata
                                 
                                 
                                    100 % verejahu hemoglobiinisisaldus: vähemalt 80 %
                                 
                                 
                                    
                                       1. aprill 2021
                                    
                                 
                                 
                                    
                                       31. märts 2036
                                    
                                 
                                 
                                    Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse verejahu heakskiidu pikendamise aruande järeldusi, eelkõige selle I ja II liidet.
                                    Liikmesriigid pööravad erilist tähelepanu:
                                    
                                                —
                                             
                                             
                                                kalade ja veeselgrootute kaitsele, kui kasutatakse vähem suunatud pihustusmeetodeid, ja
                                             
                                          
                                                —
                                             
                                             
                                                vajadusele verejahu sisaldavaid taimekaitsevahendeid enne kasutamist veega segada.
                                             
                                          
                              
                  
               (*)  Täiendavad andmed toimeaine identifitseerimiseks ja toimeaine omadused on esitatud pikendamisaruandes.“